Αφού φέτος γνωρίσαμε το ταξίδι του Καπετάνιου Νέμο με τον Ναυτίλο, την κατάποση του Προφήτη Ιωνά για τρία μερόνυχτα στην κοιλιά του θαλάσσιου κήτους (προτύπωση της Ανάστασης του Χριστού) και τον Κατακλυσμό με την διάσωση του ανθρωπίνου γένους μέσω της Κιβωτού του Νώε, να καταγράψετε τις σκέψεις σας για τον δικό μας εκλεισμό, λόγω της επιδημικής νόσου του κορωνοϊού. Να συνδυαστεί  η Κιβωτός με τον εγκλεισμό στα σπίτια μας και την δική μας διάσωση.

Λόγω της πανδημίας που ξέσπασε σε όλο τον πλανήτη εκατομμύρια άνθρωποι αναγκάστηκαν να κλειστούν σπίτι και να αλλάξει δραματικά ο τρόπος ζωής τους. Αυτός ο εγκλεισμός έχει διαρκέσει πάνω από ένα χρόνο και συνεχίζεται. Η σημερινή κατάσταση είναι παρόμοια με αυτή του Προφήτη Ιωνά, του Καπετάνιου Νέμο με τον Ναυτίλο και της Κιβωτού του Νώε καθώς μοιράζονται το συναίσθημα της απομόνωσης. Η απώλεια των καθημερινών κοινωνικών επαφών έχει σοβαρό ψυχολογικό κόστος. Οι άνθρωποι μπορεί να παρουσιάσουν σοβαρές ψυχολογικές δυσκολίες, όπως αύξηση του στρες, αϋπνία, συναισθηματική εξάντληση, κατάθλιψη. Σημαντικά επηρεαζόμαστε κι εμείς αι οι έφηβοι καθώς βρισκόμαστε σε μια ηλικία κατά την οποία περνάμε από πολλές αλλαγές και αυτού του είδους η κατάσταση απομόνωσης μπορεί να προκαλέσει κατάθλιψη κι έντονο άγχος.

Η διαφορά της σημερινής εποχής με αυτές των προαναφερομένων είναι ότι υπάρχει μεγαλύτερη ευελιξία κινήσεων καθώς είναι δυνατή η έξοδος από το σπίτι αν και σε περιορισμένη κλίμακα. Επίσης, η ύπαρξη της τεχνολογίας καθιστά δυνατή την επικοινωνία με το εξωτερικό περιβάλλον κι επιπλέον εκτός από τον τομέα της ενημέρωσης παρέχει διέξοδο διασκέδασης μέσω παιχνιδιών On line κλπ.

Όπως και στην περίπτωση της κιβωτού του Νώε έτσι και στη σημερινή κατάσταση μένουμε σπίτι για να προφυλάξουμε τους εαυτούς μας και τους γύρω μας από τη μετάδοση του ιού. Ο εγκλεισμός, επομένως, δρα σαν προστατευτικό μέσο για μας όμοια με την περίπτωση της κιβωτού του Νώε ώστε να μας διασώσει από τον εξωτερικό κίνδυνο.